钦定古今图书集成/理学汇编/学行典/第195卷 > 何竞
## 钦定古今图书集成/理学汇编/学行典/第195卷 > 何竞

按《绍兴府志》：“何竞，字邦直，萧山人。父舜宾，举成化己
丑进士，为御史，坐事谪戍庆远，后以赦归。会当涂邹
鲁亦以御史谪萧山令，性鸷悍，无所顾忌。舜宾尝有
小忤，鲁衔之，诡言舜宾赦归无验，械送戍所。属解者
屏其饮食侵辱之。至馀干，夜掩杀于昌国寺，又欲捕
及竞。竞逃匿苏州父友王参政鼎家，痛愤迫切，终夜”
不寝，啮臂以誓复仇。久之，鲁迁山西佥事，竞乃潜归，
募死士数十人，扼之于途，窘辱万状，眇其双目，缚送
宪司。累奏于朝，两遣官即讯，坐鲁死，以竞复仇之孝
止拟徒。朝议以唐梁悦例，编戍福宁，正德改元，赦还。
《闽志》纪其孝曰“复仇编戍”云。

===王鉴===按《温州府志》：“王鉴，永嘉人。佣作养母汤氏。成化闲，母
疾笃，鉴刲股以疗。”